National Football Conference

National Football Conference (NFC; bosanski: Nacionalna konferencija američkog nogometa) jedna je od dvije konferencije Nacionalne lige američkog nogometa (NFL - National Football League). NFC je osnovana nakon što je liga spojena sa Američkom ligom američkog nogometa (AFL) ranih 70-ih godina. Tada je NFC imala 13 timova, koji su se svi prije spajanja takmičili u NFL. U međuvremenu su svi bivši timovi iz AFL zajedno s timovima Cleveland Browns, Pittsburgh Steelers i Baltimore Colts (svi iz NFL-a) formirali Američku konferenciju američkog nogometa (AFC - American Football Conference).

 Planovi spajanja 

Postojalo je 5 planova za spajanje unutar NFC. Do konačnog izbora plana došlo se izvlačenjem. Ispod se vidi 5 predloženih planova. Plan broj 3 je izabran: 

 Plan 1 

Istočna divizija - New York Giants, Washington, Philadelphia, Atlanta, Minnesota
Centralna divizija - Chicago, Green Bay, Detroit, New Orleans
Zapadna divizija - San Francisco, Los Angeles Rams, Dallas, St. Louis Cardinals

 Plan 2 

Istočna divizija - New York Giants, Washington, Philadelphia, Minnesota
Centralna divizija - Dallas, St. Louis Cardinals, New Orleans , Atlanta
Zapadna divizija - San Francisco, Los Angeles Rams, Chicago, Green Bay, Detroit

 Plan 3 

Istočna divizija - Dallas, New York Giants, Philadelphia, St. Louis Cardinals, Washington
Centralna divizija - Chicago, Detroit, Green Bay, Minnesota
Zapadna divizija - Atlanta, Los Angeles Rams, New Orleans, San Francisco

 Plan 4 

Istočna divizija - New York Giants, Washington, Philadelphia, St. Louis Cardinals, Minnesota
Centralna divizija - Chicago, Green Bay, Detroit , Atlanta
Zapadna divizija - San Francisco, Los Angeles Rams, Dallas, New Orleans

 Plan 5 

Istočna divizija - New York Giants, Washington, Philadelphia, Detroit, Minnesota
Centralna divizija - Chicago, Green Bay, Dallas, St. Louis Cardinals
Zapadna divizija - San Francisco, Los Angeles Rams, Atlanta, New Orleans

Nakon spajanja još 3 tima su se pridružila NFC-u sačinjavajući tako ukupan broj od 16 timova. Kad su se Seattle Seahawks i Tampa Bay Buccaneers pridružili ligi 1976. godine bili su privremeno plasirani u NFC, odnosno AFC tokom jedne sezone, nakon čega su promijenili konferencije. Seahawksi su se vratili u NFC kao rezultat prestrojenja iz 2002. Carolina Panthers su se pridružili NFC-u 1995.

Ovih 16 timova su organizovani u četiri divizije (Sjever, Jug, Istok i Zapad), od kojih se svaka sastoji od četiri tima. Svaki tim igra protiv ostalih timova unutar svoje divizije dvaput tokom regularnog dijela sezone (na domaćem terenu i u gostima), te dodatnih 10 utakmica protiv timova koje im NFL odredi u aprilu prije početka sezone. Protivnici u dvije od tih 10 utakmica se određuju bazirano na konačnom rezultatu timova u protekloj sezoni. Ostalih 8 utakmica se igra protiv timova iz druge dvije NFL divizije, gdje se raspored mijenja svake godine. Npr. tokom regularne sezone 2006. godine svaki tim u Istočnoj diviziji NFC je igrao po jednu utakmicu protiv svakog tima u Južnoj diviziji AFC i u Južnoj diviziji NFC. Na ovaj način divizijski timovi imaju zajedničke protivnike, izuzev one dvije utakmice gdje su protivnici odlučeni na bazi prošlogodišnjeg rezultata svakog tima.

Na kraju regularnog dijela svake sezone igra se doigravanje između šest timova iz NFC s najboljim postignutim rezultatima. Tih šest timova se sastoji od četiri pobjednika divizija i još dva tima s najboljim omjerom pobjeda i poraza ("wild cards"). Doigravanje unutar NFC kulminira finalnom utakmicom konferencije (NFC Championship Game), gdje pobjednik osvaja trofej Georgea Halasa (George Halas Trophy).

Prvak NFC-a igra protiv prvaka AFC-a u Super Bowlu.

 Nacionalna liga američkog nogometa - NFL (2019)

 AFC  

Istok 

Buffalo Bills
Miami Dolphins
New England Patriots
New York Jets 	

Sjever  

Baltimore Ravens
Cincinnati Bengals 	
Cleveland Browns 	 	
Pittsburgh Steelers 

Jug 	

Houston Texans  	
Indianapolis Colts 	
Jacksonville Jaguars
Tennessee Titans

Zapad   

Denver Broncos
Kansas City Chiefs
Las Vegas Raiders
Los Angeles Chargers

 NFC 

Istok 	

Dallas Cowboys
New York Giants 
Philadelphia Eagles 
Washington Redskins

Sjever 

Chicago Bears
Detroit Lions
Green Bay Packers	
Minnesota Vikings

Jug 

Atlanta Falcons 	
Carolina Panthers
New Orleans Saints
Tampa Bay Buccaneers

Zapad

Arizona Cardinals
Los Angeles Rams
San Francisco 49ers
Seattle Seahawks

Kategorija:Američki nogomet